Diari Oficial de la Generalitat Valenciana


Sumari del DOGV 3585, del 17-09-1999 (1999/7989)

ACORD de 16 d'agost de 1999, del Govern Valencià, pel qual s'adopten mesures d'ajustament pressupostari per a finançar actuacions ineludibles que es plantegen durant la vigència del present exercici pressupostari.
---------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3585

Data del DOGV
:   17-09-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/7989


Data del document
:   16-08-1999

Organisme emissor
:   Conselleria d'Economia i Hisenda

Tipus de document
:   Acord

Descriptors 

:   * pressupost
    * exercici pressupostari

ACORD de 16 d'agost de 1999, del Govern Valencià, pel qual s'adopten mesures d'ajustament pressupostari per a finançar actuacions ineludibles que es plantegen durant la vigència del present exercici pressupostari. [1999/Q7989]
  
El Govern Valencià, en la reunió del dia 16 d'agost de 1999, adoptà l'acord següent:
  
En el present exercici de 1999, en què s'ha materialitzat la integració d'Espanya en la Unió Econòmica i Monetària, i sent l'euro ja la moneda oficial dels països que la formen, resulta necessari que totes les administracions públiques ratifiquen el seu compromís de rigor pressupostari, perquè el nostre país puga seguir complint els criteris de convergència que enfortisquen la nova moneda europea en el seu posicionament davant del dòlar.
  
La política pressupostària del Govern Valencià en els últims anys ha estat encaminada a aconseguir l'objectiu d'equilibri pressupostari, objectiu que s'ha materialitzat en l'evolució positiva del resultat de la liquidació dels successius pressupostos, i que ha culminat en la liquidació del passat exercici de 1998, el resultat del qual va suposar un superàvit pressupostari de 839.952.198 pessetes, segons l'Acord de 23 de febrer d'enguany, pel qual el Govern Valencià queda assabentat de la liquidació del pressupost de 1998 i autoritza la distribució del superàvit resultant per a la cobertura de despeses en l'àrea de Serveis Socials.
  
Tanmateix, també resulta necessari absorbir el desequilibri pressupostari que suposa la incorporació de romanents de crèdit de despeses compromeses d'un exercici pressupostari al següent, modificació establida per l'article 30 del Text Refós de la Llei d'Hisenda Pública de la Generalitat Valenciana.
  
D'altra banda, l'evolució real de la despesa produïda per la prestació de serveis ineludibles en matèria educativa i sanitària, principalment, origina en cada exercici pressupostari desviacions en la dotació prevista dels crèdits, les quals poden ser ateses, sense menyscapte de l'equilibri pressupostari, per mitjà de mesures d'ajustament com les proposades en el present acord.
  
D'acord amb això, i segons que disposa el Text Refós de la Llei d'Hisenda Pública de la Generalitat Valenciana, a proposta del conseller d'Economia i Hisenda, el Govern Valencià,
  
ACORDA
  
1. El total disponible més el total de saldos no autoritzats dels capítols VI i VII, en la data del tancament comptable de juliol, queden en situació de no disponibilitat i es destinen a compensar tant la incorporació de romanents de l'exercici 1998 com a la cobertura de les actuacions ineludibles derivades de les àrees d'Educació i Sanitat, com despeses de personal docent i sanitari, de funcionament de la xarxa educativa i hospitalària, i altres despeses de caràcter social prioritàries.
  
Independentment d'això, s'autoritza el conseller d'Economia i Hisenda a prendre les mesures oportunes i realitzar els ajustaments pressupostaris necessaris perquè l'aplicació del que disposa el present acord no afecte la correcta execució dels crèdits afectes a fons finalistes.
  
Queden excloses de l'aplicació del que disposa el present apartat les seccions pressupostàries 01, 02, 03, 04 i 19.
  
2. D'acord amb el que disposa l'article 28.4 del Text Refós de la Llei d'Hisenda Pública de la Generalitat Valenciana i article 21.2 de la vigent Llei de Pressupostos, la Conselleria d'Economia i Hisenda assegurarà el compliment del present acord.
  
S'autoritza, així mateix, la Conselleria d'Economia i Hisenda, mitjançant el resultat de les economies realitzades, que es transferiran a l'aplicació 04.00.230.20.5 «Despeses diverses», per a la cobertura gradual de les actuacions esmentades.
  
València, 16 d'agost de 1999
  
El conseller secretari del Govern Valencià,